Månen kan på dramatisk vis have påvirket livets udvikling ved at ændre Jordens klima. [[Palæontologi]]ske fund og computersimulationer viser, at Jordens aksehældning stabiliseres af tidevandsinteraktionen med Månen.<ref name=laskar/> Nogle teoretikere mener, at uden det [[drejningsmoment]], som Solen og planeterne fremkalder på [[Jordens form|Jordens ækvatorudbuling]], kunne rotationsaksen være kaotisk ustabil og udvise uforudsigelige ændringer over millioner af år, som det ser ud til at være tilfældet for [[Mars (planet)|Mars]].<ref name=murray/> Hvis Jordens rotationsakse skulle nærme sig [[ekliptika|ekliptikas plan]], ville der optræde ekstreme forskelle på årstiderne med tilhørende ekstremt vejr, fordi den ene pol ville pege direkte mod Solen om sommeren og direkte væk fra den om vinteren. Videnskabsmænd, som har studeret virkningen, mener, at dette kunne udslette alle større dyr og det højere planteliv.<ref name=williams2/>
Geologi